1981ஆம் ஆண்டில் போட்சுவானா மற்றும் சுவாசிலாந்து பல்கலைக்கழகத்தில் தனது சட்டப்படிப்பைப் பெற்றார். அடுத்த இரண்டு ஆண்டுகளை சுவாசிலாந்தில் வழக்குரைஞராகப் பணியாற்றினார். பின்னர், 1983ஆம் ஆண்டில், இவர் சிம்பாப்வேக்கு குடிபெயர்ந்தார். அங்கு இவர் 1989 வரை ஒரு வழக்கறிஞராக பணியாற்றினார். அந்த ஆண்டு, இவர் தனியாக வழக்காடும் நடைமுறைக்குச் சென்றார். பின்னர், விரைவில் மனித உரிமைச் சட்டத்தில் நிபுணத்துவம் பெறத் தொடங்கினார். இவரது குறிப்பிடத்தக்க ஒரு வழக்கு ஒன்றில், சிம்பாப்வேயின் தனியார் தன்னார்வ அமைப்புச் சட்டத்தின் ஒரு பகுதியை எதிர்த்து இவர் வெற்றிகரமாக வாதாடினார். இது சிம்பாப்வே அரசின் அமைச்சருக்கு அரசு சாரா நிறுவனங்களின் குழு உறுப்பினர்களைக் கலைக்க அல்லது மாற்றுவதற்கு அதிகாரம் அளித்திருந்தது. 2000 நாடாளுமன்றத் தேர்தலில் 37 மாவட்டங்களின் முடிவுகளை எதிர்த்தும் வாதாடினார். ஒரு பொது ஒளிபரப்புச் சேவை ஆவணப்படத்தில், எம்தெத்வா தனது செயல்பாட்டிற்கான தனது நோக்கங்களை இவ்வாறு விவரித்தார் "அதற்கு எந்தவிதமான பெருமையோ பணமோ இருப்பதால் அல்ல, நான் அரசாங்கத்தை விரோதப்படுத்த முயற்சிக்கிறேன் என்பதற்காக அல்ல. . . நான் அதைச் செய்கிறேன், ஏனெனில் இது செய்ய வேண்டிய வேலை ". 

சட்ட நடைமுறை
சட்ட நிறுவனம்
சர்வதேச அங்கீகாரம்
பணிகள்